《状元袁府判作诗赠王司理其略云简川号工诗只今在市廛试呼一问之参寥师孰贤王索答酬以四十字》
宋代·释居简

籍甚参寥子，临平破夏归。弗经人道语，肯落箭锋机。

盘走珠无定，泥沾絮不飞。长公归玉局，千载赏音稀。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。